Dunaj, 12. junija 1812
<p>Vaša milost!
</p><p>Marsikaj mi gre narobe. Ker pa sta – in to je glavno – obe moji prijetni zaposlitvi v redu, bo Bog gotovo dal tudi ostalo, to je stalno stanovanje v eni od ustanov, kjer bom lahko postavil svojo majhno knjižnico, mineraloško zbirko ter opravljal svoje recenzije in druga <u>bibliografska</u> dela. Nazadnje se bom, če <u>sam</u> s pomočjo <u>manjših</u> pokroviteljev ne bom ničesar dosegel, obrnil na nadškofa, da me priporoči kateremu od prelatov. Ker sem se pri Engelu vselil med štiri gole stene, me je opremljanje stalo dve tretjini prihrankov. Vsa stvar me je doletela <u>vsaj</u> pol leta prezgodaj. Za vse pa je kriv moj bivši gospodar, pri katerem sem bil tudi na hrani, ker nam je stanovanje tako slabo ogreval, da je moj Grk zbolel in sem že <u>zaradi časti</u> silil, da odidem. Okoli Mihaelovega se lahko zopet vrnem, <i>sed non faciam,</i> razen če bi si lahko sam uredil prehrano, tako da me <u>tuja</u> nesnaga ne bi spravljala v zadrego (seveda bi moralo biti <u>dobro</u> ogrevanje v obnovljeni pogodbi izrecno dogovorjeno). <i>Sed taceamus de his, quae mutari nequeunt.</i>  Naslednjega pol leta je zame ponovno izgubljenega – v <u>denarnih</u> zadevah, ker ne morem ničesar zaslužiti postrani, v <u>literarnih</u> pa, ker v hiši nisem <i>à mon aise</i>. To se pravi, da imam <u>dovolj za preživetje,</u> ne morem pa ničesar dati na stran za boljše, dostojnejše, <u>svobodnejše</u> itd. življenje. <i>Sed dabit deus his quoque finem.</i>  Sicer bi si <i>Slavinov</i> itd. naročil na ducate, sedaj pa moram s tem prenehati. Premoženje ohrabruje! Zato se bom zanj pač moral potruditi.
</p>
Novosilcov je <u>odšel</u> s tisoč obljubami in povabili, da mu pišem. <i>Valeat quantum valere potest.</i> Z njim pa je odšel tudi moj <i>Slavin</i> na boljšem papirju. <i> Valeat et hoc. Nec tamen despero de illo <u>meae Musae pro futuro</u>!</i>
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-06-13
<a rel="nofollow" class="external free" href="http://nl.ijs.si/e-zrc/zois/html/MP40.html">http://nl.ijs.si/e-zrc/zois/html/MP40.html</a>